經數: 一六九九

經名: 金剛般若疏卷第三

頁數: 一一一

上              欄

德第一. 卽得無諍定及斷煩惱障智斷定障

智. 問何因緣修無諍三昧. 答凡有三義. 一

者昔聞佛說此三昧有種種功德. 心信願得.

今成羅漢故修此定. 由昔因故便習得也. 二

者在凡夫時於多衆生起諍故受苦報. 今得

無學還憶昔憂悔故修此定. 三者欲令多人

得現果報故復修之. 得此定已前作方便守

護他心. 無一衆生於我起諍. 然後現身故名

無諍. 問以何方便法修此定耶. 答前散心中

發願. 隨其心願要期近遠. 或一土一村人物

處所. 悉願見其形相姓族名字及知其心所

趣向. 發此願已入達分三昧. 如昔所願皆悉

分明. 此事已還出散心. 憶念定中所見如夢

中所見覺已還憶. 以是義故能遮惡生善不

煩惱他. 故名無諍. 無諍與願智相成如前說

也. 問云. 何名爲無諍. 答有人言. 以慈心爲

無諍. 以慈心故不與物諍. 有人言. 第四禪

名無諍. 以此定離三災[&FFFF]#四受故也. 有人言.

空解爲無諍定. 有人言. 卽以無諍智爲無諍

定. 今依論釋. 論云. 依彼善吉者遠離二種障.

斷煩惱故得羅漢. 斷三昧□得無諍定. 故知

此別是方法定. 非是空解亦非四禪亦非慈

心也. 問文云離欲羅漢. 離何欲耶. 答非是離

煩惱之欲. 乃是善吉好修阿蘭若行遠離五

欲五塵之境名爲離欲. 阿蘭若者此云無事.

卽是優遊任放不爲塵累所拘. 四段文處易

知不須出也. 佛告須菩提如來昔在然燈佛

所下. 是第二章擧大乘因果釋成上義. 就文

爲兩. 第一擧大乘因釋成前義. 第二擧大乘

中              欄

果釋成郎義. 就擧大乘因中開爲二別. 第一

擧受記. 第二明嚴土. 今卽初. 所以有此文來

者. 從上如來所說法不可取不可說文生. 若

言諸法不可取者. 昔爲儒童菩薩應不得記.

若昔爲儒童菩薩遂得記者. 則諸法可取. 若

言諸法不可說者. 然燈佛不應爲其授記. 旣

爲釋迦授記汝於來世當得作佛. 則是可說.

以時會有於此疑故. 佛騰衆疑問於善吉. 故

云如來於然燈佛所有法得菩提不. 善吉答

云. 於然燈佛所實無所得. 此意明不見人是

能得無有記之可得. 具如淨名彌勒章記. 如

是無得無不得. 乃名得受記. 此得實無所得

也. 北人云. 凡有四時受記一是習種性不現

前受記. 二是道種性亦不現前受記. 三是初

地現前受記. 四是八地大無生忍現前受記.

此中文明釋迦由是習種性菩薩. 未得初地

已上無生法忍記. 今佛問善吉云. 我於爾時

已證初地無生法忍三菩提耶. 乃至金剛已

後常住現果證三菩提耶. 善吉答云. 如來爾

時未得初地無生法忍三菩提. 亦未得金剛

後常住三菩提. 今謂論無此義. 又未見經說.

若就義推. 於理不可. 此中乃明無依無得之

義. 破有依有得之疑. 成上不可取不可說意.

云何乃作行位淺深解釋. 故於義不然. 但經

中不無三賢十聖之說. 首楞嚴經亦有四種

受記之文. 非此中正意也. 於意云何莊嚴佛

土不下. 此第二次辨嚴土釋成上義. 來意同

前. 若言諸法不可取不可說. 云何菩薩取淨

佛土行. 爲釋此疑故有此文來也. 問因行無

下              欄

量. 何故前辨受記今明嚴土. 答受記是菩薩

自行. 嚴土是化他行. 自悟無生故佛授記是

自行. 衆生之類是菩薩佛土故嚴土之行. 則

是化他行. 行門雖多不出此二. 是故明也. 又

前論得記則是正果. 今論嚴土則依果. 又菩

薩得無生已後更無餘事. 唯成就衆生淨佛

國土. 故次第二句來. 文亦有二. 一問二答. 問

意可知. 就答中有二. 第一正明嚴土之眞僞.

第二勸修淨土因. 今卽是初. 若依大品經說.

此中始終圓成一意. 卽是菩薩無大莊嚴爲

大莊嚴. 雖大莊嚴實無莊嚴. 然依論釋. 此中

文云須菩提言不也世尊者. 此明如來法身

實無七寶形相莊嚴. 故不應言菩薩有七寶

淨土之可取也. 如來說莊嚴佛土者. 疑者云.

若形相莊嚴非眞土者. 佛何故說七寶等爲

淨土. 令菩薩修淨土因取淨土果耶. 故今釋

云. 如來以正法爲身無身非身. 是故無土. 今

說形相爲淨土者. 此爲始行之人令棄土沙

之穢取寶玉之淨耳. 非是第一義眞淨土也.

故言如來莊嚴佛土則非莊嚴也. 是名莊嚴

者. 此是第一義眞實莊嚴. 正以諸法實相無

德不備無累不淨故名莊嚴. 爲至人之所栖

止故名之爲土. 應如是生淸淨心下. 此第二

明淨土因. 然上明土果. 破別相世俗之土. 明

第一義眞淨佛土. 故明二土眞僞不同. 此中

辨因有得失之異. 就文開爲三別. 第一正勸

修得. 二者勸捨失三者動勸修得. 應如是生

淸淨信心. 此卽是勸修得也. 不應住聲香味

觸法生心者. 此第二句勸失捨. 應無所住下.

經數: 一六九九

經名: 金剛般若疏卷第三

頁數: 一一二

上              欄

第三句勸修得. 須菩提譬如有人身如須彌

山王下. 第二明大乘果證前無取無說. 成格

量之義. 就文爲二. 前佛問. 次善吉答. 今卽初.

問成論人釋云. 山王廣大譬無相理廣大也.

今謂不然. 非但義無次第. 亦是文無所出. 今

依論生起猶爲釋疑. 疑云. 若無取無說者. 云

何諸佛取得菩提而爲他說得菩提耶. 所以

擧須彌山者. 明須彌於十寶山中最大. 譬佛

於十地中最大. 須彌此云妙高山. 亦云安明

山也. 釋意云. 如須彌山雖於十寶山中之大

亦無心言大. 佛亦爾. 雖於衆聖中大亦云無

心言大. 雖得菩提亦無心言得也. 佛說非身

是名大身者. 又釋疑. 疑云. 聞須彌無心言大.

謂與佛齊須彌旣是有爲有漏. 言佛亦是有

爲有漏. 故今釋云佛說非身者. 明佛不同須

彌非是有爲有漏身. 故云非身是名大身. 卽

是無爲無漏身也. 故云是名大身也. 問此擧

三佛中何佛耶. 答正擧報佛. 所以然者. 報佛

正是修因滿故得菩提. 法佛是佛性未得菩

提. 故不說法佛. 得報佛竟方起應化. 故化佛

亦非得菩提. 故但擧報佛也. 須菩提於意云

何如□河中所有沙數下. 此第二擧諸□河沙

珍寶布施. 格量持說四句偈也. 所以有此文

來者. 凡有二義. 一者上明布施少正是三千

世界珍寶故不及持經. 今明布施多謂諸□

沙世界珍寶應及持經. 又上大千珍寶但施

衆生故是福田劣. 今□沙珍寶供養諸佛此

是福田勝. 應及持經. 今明雖施多田勝由是

有所得施亦不及持經也. 問先說大千格量

中              欄

旣不及持經. 何故不卽說□沙珍寶以格量

持經耶. 答增數明義. 從小至多實應相次. 但

上聞大千格量不及持經. 時會或未了不及

之所以. 謂波若猶是可取可說. 云何受持四

句及勝大千珍寶. 是以上廣釋疑. 明波若非

可取可說故四句雖少若持若說其福則多.

布施雖多是可取可說故其福則少. 所以釋

前疑竟方顯勝之所由. 故方更格量也. 就此

文中爲二. 一明財施福多. 二明法施格量. 就

初有兩問答卽爲二意. 初一番明沙數多. 後

一番明福德多. 今以問答相承直爲四別. 一

擧沙數爲問. 二稱事而答. 三擧財施爲問. 四

明施福多也. 初問中有三意. 前擧一□沙爲

本. 二以沙數河. 三以彼沙數河中之沙爲問.

第二答中有兩意. 初直答多. 從後德. 但諸□

河下顯多之義. 明諸河顯數尙以無邊. 肉河

中之沙云何可數. 問何因緣故佛經之中多

擧□河爲喩. 答於四河中□河最大其沙又

多故擧爲喩. 二者外道云. 此是吉河. 入中洗

者罪垢淸淨故擧爲喩. 三者餘河名字數轉.

此河世世名字不轉也. 又五天竺國在此河

邊住. 佛弟子眼見故擧爲喩. 香山頂有阿□

達池流出四河. □河卽是四河中一也. 有人

言. 此河長八千里. 廣處四十里狹處十里. 此

中沙極細如[&FFFF]#麵. 水作白色如乳. 極深象馬

度皆沒. 次擧經格量. 其文可見. 財施不及法

施者具有多義. 一者明法施之時能施之人

多是聖人智人. 若使財施能施之者則不爾.

愚人無能行施. 所以財施則劣法施則勝也.

下              欄

二明受法施之人亦必是智人方能領受. 愚者

之與畜生不能受. 此故明法施爲勝. 三者明

得福爲勝. 財施則但明能施之者得福受施

之者則不得. 若使法施則能所二人[&FFFF]#皆得

福. 是故爲勝也. 四者法施則能施所施皆得

而不失. 若使財施則受施之人得五事果能

施則失也. 五者財施則但益肉身. 法施則益

法身. 六者則法施能斷惑. 財施正是伏□. 七

者法施則出有法. 則施則是有流. 八者財施

果有盡. 法施果無盡. 九者財施不一時得. 法

施則一時而得. 十者明法施具四攝. 財施但

一攝. 是故法施勝於財施也. 復次隨說是經

下. 上來擧二財施格量四句經竟. 此下第二

歎經之處及美受持之人. 明經在處則處貴.

在人則人尊. 就文有四. 一明經在處則處重.

二明在人則人尊. 三釋人尊. 四釋處重. 如塔

者. 塔婆外國語. 亦云支提. 此云方墳. 然爲

尊法身是故敬塔. 爲重此經故供養所在處.

問大品云. 滿十方舍利作一分. 波若經卷爲

一分. 佛問天主. 二分之中意取何所分. 天主

答. 寧取波若經卷. 以能生舍利及一切佛法

故. 若爾經旣勝於舍利. 則應經所在處過於

塔廟. 今云何言如塔. 經處若言如塔. 則波若

經卷應如塔舍利. 以理言之. 實應過塔. 但世

間敬塔以爲尊極. 是故今借以喩耳. 何肉有

人下. 第二明在人則人尊. 當知是人下. 第三

釋人尊. 若是經典下. 第四釋處貴. 此經諸佛

之母. 能生諸佛及三乘十地. 大品云. 波若所

在之處十方諸佛常在其中. 故欲供養佛當

經數: 一六九九

經名: 金剛般若疏卷第三

頁數: 一一三

上              欄

知供養波若. 波若與佛無二無別故云則爲

有佛也. 及尊重弟子者. 此處乃有文殊普賢.

非止目連身子. 大品云. 諸天日作三時禮敬.

六齋日彌多. 故經所在處四面分令淸淨也.

當何名此經下. 若依開善. 從上已來□是說

波若體. 此之一章明波若名. 卽是名說也. 今

明名說體說非無此義. 但此文猶屬格量段

也. 前格量中開爲二別. 第一正擧二種財施

格量稱嘆. 第二章辨於經名. 所以辨1經者.

上擧二施格量及稱歎. 經在處則處貴. 居人

則人尊. 時衆聞經有斯勝德咸欲受持. 但未

識名字. 是故此中辨名也. 就文爲二. 初問. 次

答. 問中有二. 一問經名. 二問受持也. 佛告須

菩提是經名爲金剛波若下. 若二答經名. 前

問有二. 一問經名. 二問受持. 今具答二問. 開

爲二別. 第一正答二問. 第二釋成答問意. 今

前答二問卽爲二. 初答名. 二答受持. 今前答

名金剛般若者. 波若未曾法譬. 非譬不譬假

設譬名. 非法不法强作法名. 非名不名强爲

立名名金剛波若耳. 以是名字下. 第二答持

經問. 所以者何下. 第二釋成答問意. 他云. 答

名中三段. 一標金剛之名卽辨堅利之義. 第

二遣於體堅. 第三遣其用利. 上答名卽標堅

利義竟. 此下卽是遣其體堅. 就遣體堅中二

句. 初明佛說波若卽非般若. 明心行斷也. 下

如來無所說. 明絶言語也. 今問上不可取不

可說已明心行斷語言絶. 今何因緣更復明

絶. 今依論判此二句. 初句明下有所異. 次句

明上有所同. 問何故明下有所異上有所同

中              欄

耶. 答下同二乘上異諸佛. 則波若不足可尊

敬受持. 良由下異二乘上同諸佛故可尊敬.

以勸物之意故作此說也. 下有異者. 上標此

經名爲金剛. 但二乘斷惑之智亦名金剛. 未

知此經. 名金剛者是何金剛耶. 故釋云. 佛說

波若者. 此是佛波若佛金剛也則非般若者.

非是非乘智慧. 非二乘金剛也. 須菩提於意

云何下. 他云. 前明斷心行. 今辨絶語言. 今依

論意不然. 前文明下有異. 今句明上有所同.

時會疑云. 但釋迦作此說般若. 餘佛亦作此

說耶. 故佛牒時衆疑問善吉. 如來有所說不.

此問意明釋迦獨有此說. 餘佛不作此說耶.

須菩提云如來無所說者. 此明釋迦無別有

說. 還同十方三世佛說. 離三世佛說外無別

有說也. 故大品無作品云. 說是波若時. 十方

各千佛現同說是波若經. 難問者皆號釋提桓

因. 解釋波若者皆名須菩提. 天主更問. 但現

在十方佛作此說. 未來諸佛亦作此說. 佛答

當來彌勒亦作如是說. 故知十方三世佛同

作此說. 大品廣故廣明同. 今文略故略明同.

所以同者. 明波若只是一正觀. 正道豈當有

異耶. 須菩提於意云何下. 他云. 此是第三遣

於用利. 波若能斷假實二惑. 得假實二解故

是波若之用. 今此中明假實兩境皆空. 豈有

兩惑可斷二解能斷. 故是遣其用利也. 他就

此中爲二. 初明依果空. 次身相下明正果空.

初中又兩. 一者擧微塵明實法空. 二者擧世

界辨假名空也. 今依論第二釋成格量優劣.

所以時衆疑. 何故持經小而福多. 布施多而

下              欄

福少耶. 故今釋云. 布施雖多是煩惱塵染因.

還得[&FFFF]#倒生死果. 譬如大千世界微塵雖多.

還成世界塵土之果. 明四句雖小此是不[&FFFF]#倒

因. 還得不[&FFFF]#倒果故. 持經雖少而得福多. 布

施雖多而福小也. 文云諸微塵者. 明微塵有

兩種. 一者塵染之塵. 二者成世界無記之塵.

以兩塵相濫故今簡之. 諸微塵者是成地微

塵也. 非微塵者非塵染微塵也. 是名微塵者

結是成地微塵也. 如來說世界下. 前明因今

辨果. 如文. 次擧三十二相者. 他云. 前明依果

空. 今明正果空. 依果空中有假實. 今正果空

有問答. 今明前云不可以身相見如來. 已明

正果空. 此中何因緣復明耶. 故不同常說. 依

論猶是釋成上格量意. 明何但布施塵染之

福不及持經. 只相好之業亦不及持經. 又持

經之福尙勝相好之業. 豈不勝布施耶. 故有

此文來. 此中直明二果優劣. 卽顯二因優劣

也. 何者法身之果勝相好之果. 顯法身因勝

相好因. 以持經是法身法故. 持經福勝相好

業也. 於意云何可以身相見如來不者. 可以

相好身見法身以不. 作此問也. 須菩提答云

不可以身相見如來者. 不可以相好見法身

也. 如來所說身相則非身相者. 此明所說身

相非法身也. 是名身相. 是相好身也. 須菩提

以□河沙身命下. 第二明內施格量. 上外施

格量中有二. 初捨三千世界七寶. 次捨□沙

世界七寶. 今內施格量中亦二. 初捨□沙身

命. 次擧日三時捨□沙身命布施. 今初. 所以

有此文來者. 上明外施格量. 此未足稱易. 今

經數: 一六九九

經名: 金剛般若疏卷第四

頁數: 一一四

上              欄

捨內身命. 方乃爲重也. 又上明外施是下施

格量. 今明內施是中施格量. 何以知之. 大論

呵迦□延以內施爲上. 若是財施此明名下

施. 內施名中施. 若無依無得施方是上施. 汝

何得以中爲上耶. 故知內施是中施. 故從下

施格次至中施格也. 此文爲二. 初正明格. 第

二領解釋疑. 初復爲二. 初正明捨□沙身. 第

二正格. 今初云捨□沙身者. 今生捨一身命

施. 次生復捨一身命布施. 如是捨□沙身命

布施也. 就受施中具有三句. 一須身不須命.

如止須食肉. 二須命不須身. 如怨家止欲得

命. 三身命俱須. 通上二句也. 若復有人下. 第

二正格量. 然持說俱得功德如文

金剛波若經義疏卷第三畢

金剛般若疏卷第四

胡吉藏法師撰

爾時須菩提聞說是經下. 第二領解釋疑. 文

爲二. 初領解. 次釋疑. 領解中爲二. 初領解.

第二佛述成. 初領解爲四. 第一自領解. 第二

明他領解. 三明自領解爲易. 四明他領解爲

難. 初領解又二. 第一經家序其悟解相貌. 第

二正明領解. 初序其相貌者有四. 一標領解

人. 二明所領解法. 三正明領解. 第四領解相

貌. 問得解應歡喜. 云何乃悲泣耶. 答領解相

貌不同. 凡有三句. 一者得解歡喜. 如法華身

子踊躍歡喜. 二者得解悲泣. 如此文. 三得解

中              欄

亦歡喜亦悲泣. 如善集王悲喜交集. 喜則欣

今悟. 悲則慨昔迷. 悲喜雙兼二事也. 希有世

尊下. 第二明得解. 我從昔來所得慧眼未曾

得聞者. 古來釋經前後不同. 一家云. 此經在

大品初說以此文爲證. 旣云未曾聞般若. 故

知在前. 第二師云. 此經在大品後說. 旣在大

品後. 何得善吉云昔來未曾得聞耶. 彼釋云.

前於大品中. 雖善吉已悟而中下根人未悟.

今同其未悟故云未曾得聞. 中下根人於今得

悟故同其得悟. 故言今始得聞耳. 此事已如

前明. 今更開一意. 上外施格量竟如來自稱

歎經勸物受持. 今內施格量竟善吉自稱歎

經勸物受持. 是故師弟互文勸緣信悟耳. 若

復有人得聞是經下. 第二陳他得解. 則生實

相者. 他云. 世諦生眞諦不生. 卽問. 實相卽是

眞諦. 旣生實相. 何不生眞諦耶. 彼釋云. 生實

相之慧耳. 實相不可生. 但慧從境作名稱爲

實慧. 境從慧作名. 故生慧言生境耳. 今明二

諦俱生不生. 如義中釋. 其文卽證也. 但一師

有觀發中中發觀義此明生實相. 卽是觀發

中. 正觀明了則實相現前. 故名生實相. 此約

迷悟爲論. 於迷者不現前名實相不生. 悟者

現前名爲生實相. 令生實相旣爾. 佛性等例

然. 至論實相未曾生不生也. 是實相者則非

實相者. 他還以二諦釋此文. 如常彈. 今依論

釋簡成實相義. 是實相者. 獨佛法大乘有此

實相故云實相. 卽非實相者. 天魔外道無實

相故言非實相. 是名實相者. 論經長有一句.

云實相實相. 此句簡二乘. 實相有二種. 一大

下              欄

乘實相. 二小乘實相. 今明是大乘實相非二

乘實相. 故云實相實相. 前句簡外實相. 此句

簡內實相. 所以二簡者. 以獨佛法有實相. 及

獨大乘有實相. 生實相之慧. 方是希有耳. 世

尊我今得聞下. 第三述自悟爲易. 所以易者.

一者明過去久殖三多. 二者現在者値佛. 內

因外緣具足故信受爲易也. 又就[&FFFF]#中爲論.

須菩提是大阿羅漢. 如大品云. 般若甚深. 誰

能信解. 答云. 正見成就人漏盡阿羅漢能信.

今須菩提旣是羅漢. 所以信解不難也. 若就

本爲論. 須菩提內□菩薩行. 或可是往古如

來. 示同衆迷. 所以悟解爲易. 若當來世下. 第

四陳他悟爲難. 所以難者. 良由生在未世後

五百歲故也. 叡法師云. 前五百歲得道者多

不得道者少. 後五百歲不得道者多得道者

少. 前五百歲信無生者多不信者小. 後五百

歲不信者多信者爲少. 是以前五百年名正

法. 後五百年名像法. 能於像法中信. 所以爲

難也. 又明此時衆生不久殖三多. 不久値佛.

無內因外緣. 能於中生信. 是故爲難. 何以故

下. 此釋信爲難意也. 若言有人能信般若所

信. 則是人法之見. 不名爲信也. 此信亦不難

也. 明若不見我是能信. 卽是人空. 卽是無有

人見. 不見般若是所信卽是法空. 卽是無法

見. 所以者何. 我相卽是非相者. 所以不取我

等相者. 非有我相. 是故不取我相. 以實無我

故無所取耳. 故云我相卽是非相也. 又道理

若實有我人之相則不可離. 以道理實無我人

之相. 但衆生妄謂爲有故我相可離1多. 故云

經數: 一六九九

經名: 金剛般若疏卷第四

頁數: 一一五

上              欄

我相卽是非相也. 大品云. 衆生所著若有一

女末之可有則不可離. 以所著處無如毛髮

許有可離也. 他云. 所謂之我見是無耳. 能謂

之心是有此不無也. 如所謂陽炎是無. 能謂

之心是有. 今明能謂之心如所謂不異也. 若

依論釋者. 此明人法兩空. 前云無我人相. 此

是人空. 今云我相卽是非相. 此則明法空. 問

若言此明法空. 應云法相卽是非法相. 何云

我相卽是非相耶. 答無我有二種. 一者人無

我. 二法無我. 今法無我也. 何以故離一切諸

相則名諸佛者. 此重釋無相所以也. 若有諸

相佛應見之. 以離一切諸相名爲諸佛故. 則

知諸法無此相也. 問佛何故離一切相耶. 答

有一切相則是有所得. 無一切相則是無所

得. 有所得故是生死凡夫. 無所得名爲涅槃.

名爲諸佛也. 佛告須菩提下第二佛述成. 前

領解有四章. 今但述第四陳他悟難. 明無始

以來習有所得久. 昔日又稟小乘有所得敎.

忽聞般若無人無法多生怖畏. 是故今明能

不怖畏此則爲難. 所言不驚不怖者. 一往□

愕謂之爲驚. 內心怯弱名之爲畏. 一向深惡

前事稱之爲怖也. 如來說第一波羅蜜者. 他

云. 般若是六度中第一故言第一. 則非第一

者. 眞諦遣第一也. 是名第一者. 世諦假名說

第一也. 依論解. 此般若一經勝餘修多羅. 故

名此經爲第一波羅蜜. 非第一波羅蜜者. 餘

修多羅非第一. 是名第一. 還結此經爲第一

也. 所以有此文來者. 是近遠二義. 近者成上

希有之言. 以此經第一故信此經. 方是希有

中              欄

耳. 此經若非第一. 信之不足稱爲希有也. 遠

成上者. 上來所明內外二施不及持經四句

者. 由此經是諸經中之第一法也. 須菩提忍

辱下. 第二釋疑念也. 問何因緣故次般若. 明

忍辱耶. 依六度數前後□非次第. 今有何次

第生此文耶. 答開善解云. 三門說般若. 前就

體名二門說竟. 今次第三功用門說. 明般若

功用無窮. 能生諸佛能示世間能斷煩惱. 又

攝用導用忘用諸用非一. 今此明忘懷. 忍辱

之用者. 以得此用故. 則逢苦不憂値樂不喜.

其功最要故偏明之. 又解云. 忍與般若俱是

慧. 與慧同體. 故共明也. 今明無方之意不妨

此義. 若依論意釋疑故來. 衆所以疑者. 遠從

前捨身命格量生. 上云捨身施不及持經四

句. 所以不及者. 爲捨身是有所得[&FFFF]#倒苦因

還得有所得苦果故不及持經. 衆卽疑. 佛昔

來種種苦行亦應是[&FFFF]#倒之因. 應得[&FFFF]#倒之

果不得菩提也. 故今釋云. 佛昔行苦行. 此是

無生忍心. 雖復捨身而不苦惱. 非但無苦而

還更有樂. 故論偈云. 苦樂有慈悲如是苦行

果. 以修無所得忍故得菩提也. 故云如來說

忍辱波羅蜜也. 非忍辱者. 非是有得捨身忍

辱也. 又非忍辱者. 此無所得忍不可稱量也.

故論云彼忍辱岸難量也. 何以故我於爾時

無我相者. 此二義故來. 一者反釋無瞋義. 若

有我相則應生瞋. 以無我相故令誰瞋耶. 復

瞋者誰耶. 二者明無忍義. 卽是不忍不瞋爲

忍波羅蜜. 若有能忍之人則應生瞋. 今尙不

見能忍之人. 何由有他起瞋之者. 此是跨節

下              欄

釋也. 歌利王者. 引事證因緣. 歌利王卽是

陳如本身. 昔曾害仙人. 仙人發願. 汝今無罪

害我我得道時要前度汝. 如出毘婆娑文. 是

故須菩提菩薩應離一切相下. 所以有此文

者. 爲成前忍辱義. 新發意菩薩旣聞歷世修

忍得於菩提. 彼旣見有身心若生退轉. 如身

子六十劫行菩薩行. 後因捨眼遂退成聲聞.

故今勸云. 欲不退菩提心者. 應離一切相發

三菩提心也. 問從上來三處明不住何異. 釋

云. 初不住爲成檀度義勸行無得施也. 次不

住爲成淨土因義. 若心有住則心有穢. 心穢

故則土穢. 以心無所住故心淨. 心淨故土淨

也. 今明不住爲成菩提心勸不住發心. 若心

有住則乖正道. 豈是道心耶. 菩提是正道. 今

發道心故名菩提心耳. 若心有住則爲非住

者. 若心有住則是住[&FFFF]#倒. 則爲非住. 不住般

若也. 如大經. 不住一切法卽是住般若. 不信

一切法是名信般若. 生義亦爾. 是故佛說菩

薩心不應住下. 前明勸無住發菩提心. 今勸

無住修菩薩行. 如善財之言也. 問經初已明

發心修行. 今何得更說. 答前明建廣大等四

心名發心. 就不住義以明修行. 今此中通就

不住卽明發心之與修行. 故前離明. 今是合

辨也. 但擧布施者. 布施居六度之初. 又檀義

攝六也. 如論偈云云. 須菩提菩薩爲利益一

切衆生者. 前旣明無住發心無住修行. 人便

謂. 旣無所住何故發心何故修行耶. 卽釋曰.

爲利衆生故發心修行也. 又無住修行方能

利衆生耳. 有所住修行不能自利利人也. 如

經數: 一六九九

經名: 金剛般若疏卷第四

頁數: 一一六

上              欄

來說一切諸相下. 此爲成上修行及爲衆生.

旣言修行. 便有行可修. 旣言利益衆生. 有

衆生可利. 便是人法見耳. 故今明如來說一

切相則非一切相. 故雖修萬行無行可修. 雖

利衆生實無衆生可利. 又引佛誠言勸菩薩

如說修行. 佛說衆生與法皆不可得. 菩薩亦

須如此而學也. 須菩提如來是眞語者下. 此

文來有近遠. 遠意成前內外二施格量義. 何

者. 前明雖捨內外二施終不及持經四句. 人

聞此生疑. 諸法實相絶言. 云何名字文句能

表實相. 而受持四句頓有如此福耶. 故今釋

云. 實相雖絶言. 言是無言因. 因言故得表無

言. 故受持此言功德無量. 問此乃釋言能表

道. 云何是釋五語文耶. 答以言必能表道故.

佛言是實由能表道故. 受持福多. 近意者. 上.

引佛說一切諸相則是非相. 說一切衆生則

非衆生. 勸菩薩如說而行. 今重釋所以. 須信

佛說者. 良由佛語不虛故也. 眞語者依眞諦

說也. 實語者依世諦說也. 所以擧二語者. 爲

如來常依二諦說法故也. 如語者. 如十方三

世諸佛依二諦說法. 此上同諸佛也. 不□語

者. 佛不□衆生. 如大經言. 何緣當□如子想

者令墮地獄也. 不異語者. 爲釋疑故來. 人疑.

若不□衆生. 何得一佛作種種異說. 初三後

一. 乃至今常昔無常耶. 故釋云. 雖有諸說爲

成一道. 所以不異. 如經云. 智者終不謂我二

語. 我於是人亦不二語. 法華云. 雖說種種乘

皆爲一乘也. 次依論釋. 唯有四語. 故偈云. 實

智及小乘說摩訶衍法. 記於三世事. 是名四

中              欄

種語. 實智卽眞語. 謂說佛菩提也. 及小乘說

四諦卽實語. 說摩訶衍法爲菩提. 卽是如語

也. 記三世事合後二爲不異語也. 此四語含

大小理事因果. 眞語是果也. 如語是因. 此二

是大. 實語爲小. 記三世是事也. 三語是理. 須

菩提如來所得法者. 有此文來者. 上來至此

凡有三文. 引佛語勸信. 初引如來說一切相

則非相. 說一切衆生則非衆生. 此觀菩薩捨

人法見令信無所住敎. 次引五語證佛語不

虛. 勸菩薩信佛說無所住敎也. 今第三引佛

所證得法. 復勸信無所住敎. 以佛親依無所

住敎證得菩提故. 菩薩須信無所住敎門也.

論經長有一句. 謂如來所得法如來所說法.

如來所得法釋已如向也. 如來所說無實無

虛者. 上來三過勸信語. 但恐鈍根守語而住

故. 今明佛語非實非虛. 以正道絶言. 若守言

則失道. 故言則非實. 非不因言表道. 故言則

非虛. 指月之譬卽其事也. 斯乃貫一化之意.

豈一章經耶. 須菩提如人入闇下. 依流支十

二分. 前格量分竟. 今是顯性分. 今三種彈之.

一者顯性分. 經論無文故所以不用. 二者若

就布施以明得失判顯性分者. 前明忍辱修

行亦應是分也. 三者內外格量中各有二格.

今內格中止一章竟. 餘有一格量在. 何得合

取後格量爲顯性分耶. 今明二意故有此文

來. 一者近生. 上來至此凡有三處勸修不住

捨於住義. 未知住有何失不住有何得. 勸修

不住捨於住耶. 故今最後釋其得失. 心有所

得則如外無光明內有黑暗. 故不見正道. 心

下              欄

無所住如外有光明內有眼目. 能見正道. 爲

此得失故有上來三勸也. 依無住之敎. 如外

有光明. 得無所住觀解. 如內有眼目. 如此

之人見正道也. 有住之失反此可知也. 依論

生起. 云眞如一切處一切時常有. 何故衆生

有得如有不得如耶. 論師云. 眞如卽是佛性.

一切凡聖衆生皆有佛性. 何故聖見凡不見

耶. 卽用經文釋之. 如雖常有一色. 若外有光

明內有眼目則見. 無此內外則不見也. 雖常

有眞如佛性. 心無所住則見. 有所住則不見

也. 顯性之言事在斯之. 今明作此意亦於義

無失. 大智論云. 或名如或名實相法性涅槃.

但約衆生悟迷故有得不得. 至論佛性涅槃.

未曾得失隱顯也. 問依論乃明見如不見如.

似無次第便是孤生此文. 答此文卽接前布

施得失生. 故有住布施則不見如. 無住布施

則便見如. 故非無次第也. 但講論者不見其

近. 便謂孤生爲顯性分耳. 講經師雖見其近

文兩施之得失. 不得見其因施得失遠明皆

有佛性. 爲有方便無方便故有見不見異也.

若取近遠兩義. 則經論皆成也. 須菩提若當

來世下. 有此一章來者. 還成上捨失從得之

義也. 菩薩若捨失從得者. 要須受持讀誦般

若故也. 問信受門已明若生一念淨信. 則爲

佛智見得無量功德竟. 今何故重說爲佛智

見得無量功德耶. 答此般若經有三門明功

德. 一自信門. 二自受持讀誦復爲他說門. 三

但自受持讀誦門也. 初明一念信爲佛智見得

無量功德. 是自信門明功德也. 從三千七寶

經數: 一六九九

經名: 金剛般若疏卷第四

頁數: 一一七

上              欄

施至□沙身命施. 此明自行化他門明功德

也. 今此章明受持讀誦自行門功德. 故非重

說也. 此三門攝一切般若經明功德也. 初日

分下. 第二三時捨身格量功德也. 爲二. 初明

格量. 第二稱歎勸修. 格量中爲二. 初正擧

捨身. 第二格量也. 異上捨身者有二義. 一者

施多. 謂日三時捨身. 此日初分日中分日後

分. 非是三日爲三分也. 二者時節久. 謂無量

千萬億劫常行捨身事也. 次格量般若. 直明

信心不逆其福已勝. 肉自受持讀誦爲他說

耶. 此則格量轉高. 般若之福轉重也. 又此文

所以來者. 上信受門中. 直明信心爲佛知見

得無量功德. 猶未格量信心功德少多. 今欲

格量信心功德少多故有此文來也. 問何故

須格量信心功德耶. 答旣三門明功德. 則三

門明格量. 上已三處格量自行化他功德門

竟. 謂三千布施□沙布施捨身布施. 皆自行

化他門. 猶未格量信心門. 故今明之也. 問何

故格量自信門功德多上自行化他功德耶.

答格量自信門功德尙多. 自行化他則不可

量. 故今文云信心不逆其福勝彼. 何肉受持

讀誦爲他說耶. 故此文來有其深旨. 欲講誦

者當依此意也. 須菩提以要言之下. 第二稱

歎勸修. 開文爲四. 第一歎法. 第二歎人. 第三

重歎法. 第四重歎人. 今初歎法. 前格量竟旣

稱歎. 今格量竟亦稱歎也. 如來爲發大乘者

說下. 第二歎人. 問大乘與最上乘何異. 答通

論不異. 此種種歎耳. 別者大包含廣博義. 最

上高絶取超出二乘義. 廣博等卽是得義. 出

中              欄

二乘卽是離義. 又大是其始義. 據淺行之人.

是上是其終義. 據深行人也. 如來悉知是人

者. 問前已二處明知見竟. 今復明者有何異

耶. 解云. 初知見自信功德. 次知見自受持讀

誦功德. 今知見受持復爲人說得功德. 故三

知見異也. 若樂小法者. 此明擧失顯得. 歎此

中擧二人. 樂小法者此是小乘. 著我見者此

是外道. 此二人不能聽受. 小乘之人所以不

能聽受者. 以是有所得故不信無得. 又此經

明如來法身常住. 小乘人謂佛無常畢竟滅

故不信. 故大智論云. 五百歲五百部聞大乘

法說畢竟空. 如刀傷心. 叡法師喩疑論云. 外

國三十六國皆小乘學不信大乘. 問小乘亦

明空. 大乘亦明空. 小乘人何意不信大耶. 答

大論云. 空有二種. 一者但空二者不但空. 小

乘唯得但空不得不但空. 此經明不但空. 故

不信空也. 又小乘人但得生空不得法空. 大

智論云. 佛滅後分爲二分. 一信衆生空不信

法空. 二俱信二空. 今此經具明二空. 故小

乘人不信也. 外道著我見不信則易知也. 須

菩提在在處處下. 第三重歎法. 問此歎法與

初何異. 答初直歎經法. 今歎法所在之處故

異也. 問上已歎經在處則處貴. 猶如塔廟竟.

今何故復歎如塔耶. 答前略歎. 今廣歎. 前直

云何塔廟故是略. 今云種種供養故是廣. 前

略歎人. 今廣歎人. 前略歎處. 今廣歎處也. 又

前歎經所在處則處貴也. 今歎非但經所在

處處貴. 卽持此經人行住坐臥之處皆如塔

廟. 皆應恭敬供養. 如法華云. 持法華經人所

下              欄

在方面皆應爲作禮也. 論意作此釋勿不信

也. 復次須菩提若善男子善女人受持此經

若爲人輕賊下. 此是第四重歎人. 問今歎人

與前何異. 答上就得門歎. 今就離門歎. 何以

知之. 前文云持經得無邊功德. 今言持經離

於惡道. 此卽是金剛能□諸患難. 次意釋疑

故來. 自上以來[&FFFF]#明持經之人無邊功德. 今

那見持經之人. 有諸障□所謂疾病遭官橫

得打罵不如意事耶. 爲釋此疑故. 明此人先

世罪業應墮八難. 以持經力故現世輕受也.

我念過去下. 第三擧釋迦往因格量. 前內外

兩施具擧現世也. 今明往因. 此就過去世格

量現在世. 前就所化功德格量. 今就能化功

德格量. 如此格量方盡格量之極也. 問何意

擧能化所化功德格量皆不及持經耶. 答此終

是有所得功德不及持經. 問何以得知皆是

擧有所得功德格量耶. 答經論皆有證. 論釋

初三千施云. 二能趣菩提福不趣菩提. 所言

二者. 卽是自能受持復爲他說. 此二能趣菩

提也. 施福是有漏有所得不能趣菩提也. 經

證者此取然燈佛前. 爾前是有所得故未得

無生. 故知取有所得施也. 又一意所以擧釋

迦往因格量者. 三門明功德. 上來已格量兩

門功德竟. 未格量自受持讀誦功德. 今歎格

自受持讀誦功德故有此文也. 問格自受持

讀誦何故功德轉重耶. 答自受持讀誦其福

尙重具自行化他. 豈可稱量耶. 此是顯功德

之重故格自行. 講誦者須細看經. 不爾不覺

也. 問三門明功德格量三門何異耶. 答云. 自

經數: 一六九九

經名: 金剛般若疏卷第四

頁數: 一一八

上              欄

行化他門則功德卽格量. 從三千至洹沙身

命是也. 自信門自受持門此二門前明功德

後格量. 故文有開合之異也. 問三門明功德

何異耶. 答卽是三品. 但生信心爲下品. 受持

讀誦不爲他說爲中品. 次受持復爲他說爲

上品. 又前是自行. 後一具自他也. 須菩提善

男子善女人下. 大章第二. 前第一明格量. 今

明格量所不能格量. 會不格量所及. 若其更

格則人不信. 故云不思議也. 爾時須菩提白

佛下. 二周說法中此是第二. 依論師十二分

此是第十斷疑. 今所不用. 何故爾耶. 論云. 從

如來非有爲分下皆是斷生疑. 何得言此中

始是斷疑. 復有人言. 上來始答住問降伏心

問. 今次答菩提心問. 今明前具答四問竟.

云何於此始答菩提心問耶. 又前答後答無

異. 云何前非答菩提心今始是答耶. 其人見

近不見遠也. 次有人言. 前明因空今明果空.

彼謂修行等是因. 前辨修行空故是因空. 菩

提是果. 今云實無菩提可得故是果空. 此亦

不然上已具說因果深義竟. 何得上言因空

此亦是果空. 今明此是第二周說. 何以知耶.

以前後四問皆同佛答亦同故知是二周說

也. 問二周說何異. 答前廣說今略說. 前爲前

會衆說. 後爲後會衆說. 故大智論解無生品

云. 問曰前已說般若竟. 今何得更說. 答云前

爲前來衆說. 後爲後來衆說也. 如淸□池前

來者飮竟而去後來者更飮也. 問大經云爲

後來衆生以偈頌說. 今何故不作偈耶. 答說

法多體不可一勢. 自有前會長行後來者偈.

中              欄

自有二俱偈二俱長行. 如大智論說. 卽是證

也. 問今何故不作偈耶. 答諸般若多不作偈.

以偈安字有限. 於深義不能曲盡也. 次明還

是一會而有二周說. 初周爲利根人說. 鈍根

未悟更爲後周說也. 問前說後說無異. 云何

前說爲利根人後說爲鈍根人耶. 答大意乃

同. 其中轉易形勢故鈍根聞之仍得了悟. 如

一種義作此語說之不解. 更作異門釋之則

悟. 猶如一米作一種食不能食. 更作異食則

能食也. 雖是近事斯乃聖人制作之大體也.

般若是一法佛說種種名. 隨諸衆生力爲之

立異字. 卽其證也. 次意前周盡緣後周盡觀.

前周盡緣者. 正敎菩薩無所得發心破有所

得發心. 乃至無所得修行破有所得修行. 故

是盡緣也. 今此章明無有發菩提心人. 亦無

有修行人. 故是盡觀也. 論云. 於內心修行存

我爲菩薩. 此卽障於心違於不住道. 斯經論

之作. 豈空稱哉. 盡緣故無緣. 盡觀故無觀.

無緣無觀不知何以目之. 歎美强名正觀. 正

觀卽是般若卽是金剛也. 又前周正明觀行.

後周除觀主. 故大智論釋習應品云. 問曰前

已明生法二空. 今何故復辨生空. 答前爲破

生法二病明生法二空. 今爲破觀空人也. 若

無論經有十五章. 有論經凡有十六章. 有長

信受一章經也. 問前周說旣開三門. 一般若

體門. 二信受用. 三功德門. 今後周爲後會. 亦

得如此以不. 答依論經亦得如此. 初卽般若

體門. 信受卽第二門. 三千世界須彌山七寶

聚去是功德門也. 今觀形勢小異於上. 故不

下              欄

開三門. 但依十五章鉤鎖相生. 故釋疑解難

以爲次第也. 初章爲二. 前問次答. 若約後會

爲論. 則問意同前. 昔來未依般若不成發心

修行. 故今請問發心修行之義也. 若約空觀

爲論. 則前問成發心修行. 後問請佛泯發心

泯修行故也. 問前爲成發心修行. 後泯發心

修行. 將不相違耶. 答終爲成一意耳. 由泯發

心乃成發心耳. 若見有發心不成發心耳. 故

前來成發心卽是泯發心. 今泯發心卽是發

心也. 佛答中爲二. 初牒問明. 發心卽是緣盡

義. 從何以故實無發心者. 明盡觀也. 問佛答

與上何異. 答上但盡緣. 今緣觀俱盡. 卽是異

也. 又上是廣答具答四問. 今是略答但答發

心. 發心旣爾三問例然. 爲顯後周是略說故

也. 又意初發心尙緣觀俱息. 肉復修行等猶

存有所得耶. 於意云何如來於然燈佛所下

第二章來者. 論生起云. 若無發心菩薩. 今那

得有受記菩薩耶. 旣有受記之人必有發心

之者. 以受記是果發心是因. 何容有果而無

因耶. 此終是歷破有所得我人聞耳. 前已破

發心人見. 今破受記人見也. 就文有八菩提.

開爲二. 初五菩提引昔時了悟無受記菩薩

以釋疑. 次有三菩提引現在佛果得菩提以

釋疑. 初中爲三. 一佛問二須菩提答. 三佛述

成. 初二如文. 第三佛述釋中有三菩提句. 開

爲四意. 一直述理實無相故無所得也. 二從

若有法下. 此是反釋. 若有所得則不得記也.

三以實無有法下. 順釋. 以無所得故乃得記

耳. 何以故下. 第四釋無所得故得記之義也.

經數: 一六九九

經名: 金剛般若疏卷第四

頁數: 一一九

上              欄

言何以故無所得乃得記耶. 釋云. 如來者卽

諸法如義. 以體如故名如來. 亦體如故名得

記. 如中豈有法可得耶. 若有得則不體如. 不

體如不名如來. 亦不得受記也. 若有人言下.

第二引現在得果時以釋疑也. 疑云. 無得受

記之菩薩. 今寧有得菩提之佛耶. 以實有佛

果得菩提. 則實有菩薩得受記及發心也. 此

終是歷法破有所得我人見耳. 故經云菩提

心見受記見佛見菩提見斷見常見等. 猶是

一例義耳. 實無佛得菩提者. 初發菩提心及

受記時尙了悟無所得. 肉至佛時猶有我人

得菩提耶. 如來所得三菩提無實無虛者. 上

破有見今破無見也. 明佛得三菩提無所得

爲得. 何故不得耶. 肇師云. 玄道在乎絶域. 不

得以得之. 卽其義也. 無實無虛者. 前各彈有

無見. 此雙結非有非無也. 無有有得之得故

言無實. 非無無得之得故言非虛. 論意爾也.

是故如來說一切法皆是佛法者. 此成上非

實非無義虛非有耳以體一切諸法如故名爲

如來. 故一切法如卽是如來. 故云一切皆是

佛法也. 卽非一切法者. 一切[&FFFF]#倒之法此非

如來所證. 故云則非一切法也. 以一切如是

如來故非無. 一切[&FFFF]#倒非如來故非有. 故成

上非有無也. 此猶是大經有所無無所有義

耳. 以無所有名大涅槃. 故是如來也有所無

是[&FFFF]#倒生死. 故非如來也. 是名一切法者. 還

結一切諸法如也. 問上兩句已足. 何用下更

結耶. 答初句直明一切法是如來. 次下兩句

簡其有無. 初句明無一切[&FFFF]#倒. 次句明有一

中              欄

切法如也. 問上明然燈佛與今何異. 答上爲

成不可取不可說義來也. 今爲成菩薩無義

故來也. 又上是略明義. 此下八菩提是廣明

義也. 依論釋佛答中論偈. 云以後時受記然

燈行非上. 論師釋云. 有四時然燈四時受記.

謂習種性種道種及初地. 前然燈是習種時

也. 今此是性種道種二時然燈. 此中但是名

字受記未得眞無生記. 故云無有法得菩提.

若此時已得眞無生記者. 後一然燈不更與

受記也. 今謂此釋無所出. 論直云以後時受

記然燈行非上. 此言自難解. 亦無四時受記

四時然燈也. 又設有此義於文義相皆不順.

故於今無取也. 譬如人身長大下. 第三章. 經

論無生起. 觀此文擧山王譬法身. 成上菩提

非有非無義耳. 法身無一切患故非有. 具一

切功德故非無. 然菩提旣非有無. 故法身亦

非有無也. 文有二. 初佛擧大身爲問如文. 次

須菩提答云. 如來說人身長大者. 論云. 佛以

眞如爲身. 二義故名大. 一者遍一切處. 二者

具一切功德. 問法身云何遍一切處耶. 答華

嚴云. 無盡平等妙法界皆悉充滿如來身. 如

來身未曾大小遍與不遍. 爲衆生歎美爲大

耳. 卽非大身者. 無一切患累故也. 論云. 遠離

煩惱障及智障故云非身也. 是名大身者. 具

一切功德也. 初句直明大身耳. 次句無患累

故非有. 次句明有衆德故非無也. 問與上明

山王何異. 答前爲前會後爲後會. 又上爲成

無取說義來. 今爲成菩提非有無義來也. 上

明報佛今明法身佛也. 上惑者謂初得佛時

下              欄

言有菩提可取. 故是報佛. 今直明法身體非

有無故是法身也. 菩薩亦如是下. 此第四章

經來者. 論生起云. 若上來明無發心菩薩受

記菩薩. 又無諸佛得無上菩提. 若因果皆不

可得者. 衆生亦不應入涅槃. 亦無淨佛土事.

菩薩何故欲成就衆生令入涅槃. 修淨土行

耶. 此終是有所得心歷法生疑. 故歷法破未

竟. 故生此章. 菩薩亦如是者. 此是成就衆生

菩薩. 淨佛土菩薩也. 亦如上發心受記菩薩

不可得. 故云亦如是也. 是亦上心菩提法身

有無不可得. 故心菩薩有無亦不可得. 故云

亦如是也. 此中三句經. 一破成就衆生菩薩.

二破淨佛土菩薩. 三結正菩薩之義. 問上已

二處明滅度衆生. 與今何異. 答經初且明滅

度衆生. 爲答菩提心故來. 次第二周初答泯

菩提心故來. 今爲破成就衆生菩薩義故來

也. 問上已明淨土. 與今何異. 答上爲成無取

無說之義. 今爲明無淨土之菩薩故異也. 若

菩薩通達無我法者. 此第三句結正菩薩之

句. 此文意有近有遠. 近者從第二周初已來.

云無發菩提心菩薩. 無受記菩薩. 乃至今明

無成就衆生淨佛土菩薩. 人聞生疑. 若爾應

都無菩薩也. 故釋云. 由了悟無菩薩故始是

菩薩耳. 見有菩薩則非菩薩也. 遠卽貫於一

經. 此經始終皆明無菩薩破我人之見. 若能

了悟無菩薩. 方是菩薩. 見有菩薩見有則是

凡夫我見非菩薩也. 問了悟無菩薩者此是

知無有我. 二乘亦悟無我. 何故不名菩薩. 答

論云. 悟二種無我故名菩薩. 聲聞但悟人無

經數: 一六九九

經名: 金剛般若疏卷第四

頁數: 一二○

上              欄

我故不名菩薩也. 又菩薩知我無我不二故

名菩薩. 二乘見我無我異. 是二見之人非菩

薩也. 五眼下. 第五章經文來有二. 一者近生.

還從上四章生. 前世四章[&FFFF]#不見菩薩. 時會

卽疑. 若如來云無所見者則應無眼. 若有眼

何故不見. 故擧五眼答. 今言不見者. 非無眼

故不見. 五眼見宛然而無所見. 如淨名阿那

律章云. 有佛世尊得眞天眼常見諸法. 不以

二相. 大品復云. 我五眼尙不見諸法. 肉凡夫

無目而言得菩提耶. 二者遠生. 經初已來皆

明無得無見. 故有今文. 又上破有見故云無

見. 今破無見故有見未曾見不見也. 五眼義

別須釋. 今且示數意. 然五眼具得約五人有

五. 謂人有肉眼. 天有天眼. 二乘見四諦有慧

眼. 菩薩照三乘根性說三乘法有法眼. 佛有

佛眼. 次約二人. 因人四眼. 果人一眼. 因人四

眼如仁王經歎菩薩得四眼五通. 果人一眼

卽佛有佛眼也. 次明一人具足五眼. 卽是佛.

問何故具足五眼. 答此是無差別差別用. 擧

障內境約佛智故名肉眼. 擧障外境目佛智

故名天眼. 約二慧境名慧眼. 無量壽經言. 慧

眼見眞境. 見眞境名慧眼. 大品往生品中云.

慧眼無法不見. 又云. 而無所見. 大智論言. 具

總相慧別相慧名眼. 故知慧眼具二慧也. 法

眼可知. 四眼不了. 佛眼具了. 故名佛眼. 亦見

佛性故名佛眼也. 須菩提□河中有沙者. 此

章爲成五眼. 依論師生起. 明五眼旣少而境

多. 何得以少眼知多境. 境旣多眼亦應多. 而

今眼少. 何能盡知多境. 爲此疑故. 今明眼雖

中              欄

少而能遍知一切境也. 論旣無文. 今明亦復

無妨也. 但知前旣辨五眼. 今出所照之境也.

問前擧□河今明□河何異耶. 答前爲成格

量四句偈故擧□河. 今爲五眼所照境故擧

□河也. 問境旣多. 何獨云知心. 答有二意.

一者廣略. 前明能照之眼廣故具明五眼. 今

辨所照之境略故止言心也. 二者心無形觸

最難知. 今擧其難知. 尙知易可明也. 如來

說諸心者. 明如來見一切衆生心唯在[&FFFF]#倒

中行也. 則爲非心不在正觀中行也. 是名爲

心者. 結[&FFFF]#倒心也. 三世心來者. 釋成[&FFFF]#倒心

義. 何故名[&FFFF]#倒心耶. 以三世心心不可得. 而

衆生見有心. 此是無而謂有. 故名[&FFFF]#倒也. 須

菩提滿三千世界七寶者. 文來爲釋疑. 上言

佛知衆生心皆[&FFFF]#倒. 則[&FFFF]#倒心所作布施等

衆行皆是[&FFFF]#倒. 若爾應無佛因. 旣無佛因應

無佛果. 故釋此疑明. 無所得心布施等則是

佛因. 旣有佛因則有佛果. 問曰. 何由有不[&FFFF]#

倒. 爲從[&FFFF]#倒得不[&FFFF]#倒. 爲從不[&FFFF]#倒得不[&FFFF]#

倒. 二俱有過. 若從[&FFFF]#倒生不[&FFFF]#倒. 則倒爲不

倒因. 若從不[&FFFF]#倒生不[&FFFF]#倒. 則不[&FFFF]#倒便無

因. 答大品三慧品佛答此問. 不從有得生無

得. 不從無得生無得. 得無得平等故是無得

得. 卽其事也. 問前已明三千世界七寶. 與今

何異. 答前七寶爲格四句偈. 今七寶爲成佛

因也. 若福德有實. 此便釋疑. 疑云. 上亦三

千七寶. 今亦爾. 何故是佛因耶. 故釋云. 若福

德有實此明有得福德. 以福德無故此明無

得福德. 故是佛因也. 須菩提於意云何佛可

以具足色身下第六章經. 上來至此三處明

下              欄

色身何異. 答初爲明相好身異法身. 相好身

有三相. 法身無三相也. 次文爲成兩因優劣

義. 二身兩果旣優劣. 二身兩因亦應優劣. 成

格量經義故來. 今文爲破二身一異見故來.

上兩處明二身異. 尋語之流卽云. 有相好身

正法身異. 如從來本[&FFFF]#異三佛異義. 故此章

經破一異見. 論有二偈. 上半云. 法身畢竟體

非彼相好身. 此卽破其二身一見. 明相好身

有相好法身無相好. 二身有異何得一耶. 次

偈上半云. 不離於法身此二非不佛. 此破異

見. 何處離相好有別法身耶. 故云此二非不

佛也. 問二身定一. 定異. 非一非異耶. 答諸法

無有定相. 而具有三句. 昔日明相好身亦生

滅五分法身亦生滅故. 二身同生滅. 則是一

義. 次此經上來兩處開二身之異. 相好身有

生滅. 法身無爲無生滅. 此是異義. 今此一章

雙破一異. 故佛具有三種方便. 問昔何故說

一方便. 乃至今何故說不一不異. 答昔爲破

常見故明佛二身皆生滅無常. 故二身是一.

小乘人便作一解故. 經初開二身生不生異.

時會便云. 小小二身是一. 大乘二身是異. 故

今具破一異. 得意者三俱會道利物. 不達者

皆是[&FFFF]#倒戱論也. 破二身一異見旣爾. 破法

身有色無色亦然. 論云. 此亦無亦有. 法身絶

相不可言有相好. 離相好無別法身. 不可言

法身無相好也. 所言具足色身者. 唯佛一人

盡形相之美. 故言具足. 餘人乃至輪王相不

明了. 故不具足也. 如來說具足卽非具足者.

破一見. 明色身非法身. 何得爲一. 是名具足.